Helene av Slesvig-Holsten-Sønderborg-Glücksborg

Helene Adelheid Viktoria Marie av Slesvig-Holsten (1888–1962) var en tysk-dansk prinsesse, gift med Harald av Danmark. 

Hun ble født på Grønholt i Sydslesvig som tredje datter av hertug Frederik Ferdinand av Glücksborg og Caroline Mathilde av Augustenborg. Den 28. april 1909 giftet hun seg i Flensborg med prins Harald av Danmark. Paret fikk flere barn sammen.

Barn 
 Prinsesse Feodora (1910–1975) gift med sin fetter, prins Christian av Schaumburg–Lippe (1898–1974)
 Arveprinsesse Caroline-Mathilde ("Calma") (1912–1995), gift med sin fetter, den senere arveprins Knud (1900–1976)
 Prinsesse Alexandrine-Louise (1916–1962) gift med grev Luitpold av Castell-Castell (1904–1941)
 Prins Gorm (1919–1991)
 Oluf, greve av Rosenborg (1923–1990) gift med 1) Dorrit Puggaard-Müller (f. 1926), 2) Lis Wulff-Jürgensen (f. 1935)

Landsforvist 
Helene var etterkommer av augustenborgerne, som siden opprøret i 1848 hadde lav status i Danmark. Hun var også søster til keiser Wilhelm IIs gemalinne Auguste Viktoria, hvilket ikke hjalp ytterligere på populariteten. Under besettelsen viste hun åpenbare nazistiske sympatier hvilket medførte at Christian X få dager etter befrielsen lot henne utvise til Glücksborg. Hun fikk først tillatelse til å vende tilbake i 1949, da hennes mann lå for døden.

Prinsessen levde isolert i Danmark til sin død i 1962.

Referanser 

Danske prinsesser
Huset Glücksburg